《白石烂望齐山》
宋代·沈辽

西江水过南山来，青莎白砂一半摧。夜来雨猛山谷溢，平昔夷半安在哉。

拿舟欲过白石烂，江风激激无纤埃。古来白石亦可怪，狂湍荡潏终不颓。

南山经春草木王，群峰委曲青云堆。江中落景若图画，山翁住处无崔嵬。

山翁憔悴如槁木，不与世俗同樽罍。江边山下人不识，斜日独上清泠台。

作者简介：沈辽(1032—1085)，字睿达，宋钱塘(今半杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。